# Londras

* De pas confondre amb Londres (omonimia), Londres (Guiana) e Londres (Anglatèrra).
Londras (Notre-Dame-de-Londres en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Toponimia

Las fòrmas ancianas son : S. Maria de Lundris, sense data [sègle XII ?], parrochia S. Marie de Lundris en 1204-1230, Beate Marie de Lundris en 1218, villam S. Marie de Lundris en 1229, prior Beate Marie de Lundris en 1250, cum podio de Fonte Beate Marie de Lundris en 1271, parrochie Beate Marie de Lundris en 1332, prior Beate Marie de Londris en 1392, Notre Dame de Londres en 1526, Nostre Domine Lundris en 1529, beatae Mariae de Londris en 1536, Beate Marie de Lundris en 1550, Londres en 1613, 1622, 1626, 1648, N.D. de Londres en 1740-60 e cap a 1780. Las fòrmas dau sègle XVII son las solas que permeton de pensar que Londras es la localitat e pas Sant Martin de Londras.
Segon Dauzat e Rostaing, Nòstra Dòna designa una glèisa consacrada a la Verge e Londras seriá un vilatge vesin (de nom escur).

### Londras (nom de país segon Hamlin)

Las fòrmas ancianas abans 1200 son : Dunderas, après 1010, ecclesiam S. Martini de Londres [nom alterat per una copia mai recenta, segon Hamlin, a l'article de Sant Martin de Londras] en 1088, de Dundras en 1100, de Dundres (varianta : Luntras) en 1101, de Dundras en 1107, de Lundras en 1110, de Lundris en 1110, de Dundras en 1116, de Lundrias en 1119, de Lundras en 1122, de Drundra, abans 1140, de Lundras en 1146, de Lundris en 1156, cap a 1160, de Londras en 1175, de Dundris en 1197, de Lundris, sense data [sègle XII ?], villa Dondras, au sègle XII. Segon Frank R. Hamlin, las fòrmas mai ancianas dau nom Londras concernisson Sant Martin de Londras. Aquelas fòrmas obligan a regetar l'etimologia per *lond- « fanga », prepausada mai que mai per Jean-Gabriel Gigot, Revue Internationale d'Onomastique XXVI, p. 284-292; de mai, aquela nocion es pas adaptada a la topografia [implicitament, la de Sant Martin de Londras ]. Pr'aquò, l'influéncia daus derivats d'aqueu mot dins la lenga parlada (mai que la dau nom la capitala de l'Angletèrra) explica l'evolucion Dundras > Lundras. Londras ven probablament d'un tèma *Dund- de sens desconegut, amb un sufixe atòn -era o -ara , lo tot dau domèni dau preindoeuropèu; un derivat dau gallic dunum, « fortalesa » es improbable. Enlòc, Hamlin mòstra pas que sap que lo nom actuau occitan de Londras, sense determinant, es lo de la comuna dicha en francés Notre-Dame-de-Londres e pas de Sant Martin de Londras. Sense afirmar que que siá sus l'etimologia de Londras, un tèrme associat a la fanga, inadaptat per Sant Martin, es pas impossible per lo vilatge de Londras, situat sus una peninsula environada de rius, que tresplomba pas que de mens de 10 m.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Romain Kusosky | | |
| 2014 | 2020 | Edward Holland | sens | regent |
| març de 2001 | 2014 | Christiane Roy | | |
| | | Élisabeth Noualhac | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 479, totala: 493 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 476 | 505 | 513 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 367 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 408 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 266 | 235 | 193 | 205 | 313 | 398 | 486 | 496 | 490 502 |
| 2009 | 2010 |
| 485 497 | 479 491 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 493 abitants e la densitat èra de 17,51 ab/km².

## Veire tanben

* Comunas d'Erau

## Nòtas e referéncias

* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 270-271
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 213
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 219-220
* ↑ https://www.persee.fr/doc/rio_0048-8151_1974_num_26_4_2193
* Portal de Lengadòc